A clasificación tradicional d'os organismos ye plena de taxons parafileticos, como por eixemplo as plantas pteridofitas, os invertebraus u os ponchidos. A mayoría d'istes taxons se formón en o suyo inte por simple exclusión: as pteridofitas son as plantas vasculars que no son fanerogamas, os invertebraus son totz os animals que no son vertebraus, y os ponchidos son totz os primates antropoides no hominins.